Til rettevedkommende,

Jeg skriver efter at have talt med Jeres kundeservice angående en pakke/brev, som er sendt retur til afsender.
Jeg fik før jul en anmeldelse i min postkasse om, jeg kunne afhente en forsendelse i  Østerfælled Posthus SuperBest fra d. 23/12. Da jeg kom ned for at afhente pakken d. 6/1, kunne personalet ikke finde pakken og ville kontakte mig, såfremt de fandt den. Få dage efter blev jeg kontaktet, at pakken var fundet og klar til afhentning. Da jeg atter havde satte kurs mod SuperBest for at afhente min pakke, var den så igen forsvundet. Jeg blev bedt om at kontakte PostDK. Det gjorde jeg så.
Jeg talte med en mandlig medarbejder, som kontaktede SuperBest og gav ham de oplysninger, han havde (og jeg ikke havde) omkring pakken, så det kunne hjælpe dem i deres søgen. Og gav mig besked om, hvis jeg ikke havde hørt noget indenfor en uge, var den for formentlig sendt retur. Jeg spurgte den rare herre, om det i så fald kunne være rigtigt, afsender skulle betale ENDNU en forsendelse helt fra Færøerne - hvilket han forsikrede mig om, vedkommende naturligvis ikke skulle, da det var en fejl fra PostDKs side og de derfor ville sørge for en ny forsendelse af brevet/pakken. Og i tilfælde af, den blev returneret, skulle jeg kontakte dem igen.
Jeg fik besked fra afsender om, pakken var kommet retur til Færøerne. Øv, øv, øv.
Det er nu den samtale, jeg netop har haft med kundeservice. Og kundeservice-damen var meget uforstående overfor min seneste samtale med PostDK, da de under ingen omstændigheder, overhovedet, betalte for en ny fragt. Og da den tidligere medarbejder (den rare herre) ikke har oprettet en sag i systemet, hvori han beskriver den forrige samtale, samt at der ikke er sket yderligere scanninger på pakken, end da den er modtaget i postbutikken, er det bare ærgerligt. For mig i hvert fald. Og derfor kan kundeservice-damen ikke hjælpe mig i sagen, men informerer mig om, jeg må bede afsender om at afsende pakken igen - for egen regning - hvis, jeg ønsker pakken ...

Jeg er meget utilfreds med ovenstående behandling - og stiller mig meget uforstående overfor, først at kunne få en forsikring fra PostDK på, at PostDK vil betale for en ny forsendelse, såfremt der sker en returnering - for derefter (efter 28 min. ventetid) at få at vide, I på ingen måde, overhovedet, kan hjælpe mig. Og at en ny forsendelse, må stå for egen regning. 

Kan det virkelig passe, det er sådan denne (meget langtrukne) sag skal ende?
Jeg kan fortælle, jeg gerne spankulerer ned forbi Østerfælled Posthus, i håb om, de mindes denne sag, og få dem til at ytre sig omkring hele situationen, så I har noget bevis for den fejl der er sket. Samt sende et billede af brevet, så I derpå kan se en dato for returneringen også?

Og venligst ikke giv en tilbagemelding på, I ikke erstatter forsendelser af breve. Dette fik kundeservice-damen gjort klart, da hun - som en dårlig 90'er CD, med ridser i pladen - gentagende gange fortalte mig, at PostDK ikke erstatter brev forsendelser. Og det er helt OK, såfremt jeg ikke i første omgang havde fået en anden forsikring fra den rare herre. Samt at have trasket frem og tilbage mellem hjem og Østerfælled Posthus - forgæves - og ventet i uendeligheder (25 min. tog det mig at nå den rare herre - og 28 min. at nå kundeservice-damen). Så venligst ikke giv mig samme opsang. Men giv mig et svar, jeg reelt set kan bruge til noget.

Venlig hilsen en ret utilfreds, (efterhånden) utålmodig, uforstående og træt modtager. Bedre kendt i systemet som, Cecilia K. Agerschou

Den rare herre får 5 stjerne og resten af situatioen får 0. Derfor et gennemsnit på 2.